CELEX: 62015TN0706
Language: sk
Date: 2015-12-02 00:00:00
Title: Vec T-706/15: Žaloba podaná 2. decembra 2015 – Makhlouf/Rada

1.2.2016   
            
            
               SK
            
            
               Úradný vestník Európskej únie
            
            
               C 38/73
            
         Žaloba podaná 2. decembra 2015 – Makhlouf/Rada
   (Vec T-706/15)
   (2016/C 038/98)
   Jazyk konania: francúzština
   
      Účastníci konania
   
   
      Žalobca: Ehab Makhlouf (Damask, Sýria) (v zastúpení: E. Ruchat, advokát)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               vyhlásil návrh žalobcu za prípustný a dôvodný,
            
         
               —
            
            
               následne zaviazal Európsku úniu na náhradu škody spôsobenej žalobcovi v celom rozsahu vo výške, ktorú spravodlivo stanoví Všeobecný súd,
            
         
               —
            
            
               zaviazal Radu Európskej únie na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza jediný žalobný dôvod založený na ujme, ktorá bola spôsobená žalobcovi a za ktorú zodpovedá Rada Európskej únie. Uvedený žalobný dôvod pozostáva z troch častí.
   
               —
            
            
               Prvá časť žalobného dôvodu je založená na protiprávnosti aktov prijatých Radou, tým, že obmedzujúce opatrenia majú na jednej strane neodôvodnenú a neprijateľnú povahu a na druhej strane porušujú práva na dobrú správu vecí verejných a na dobrú povesť žalobcu, ako aj jeho vlastnícke právo;
            
         
               —
            
            
               Druhá časť žalobného dôvodu je založená na nemajetkovej ujme, ktorú žalobca utrpel z dôvodu jeho zaradenia na zoznam osôb a subjektov, ktorých sa týkajú sankcie voči Sýrii;
            
         
               —
            
            
               Tretia časť žalobného dôvodu je založená bez zavinenia Európskej únie tým, že opatrenia prijaté voči žalobcovi neobvykle obmedzujú jeho základné práva.